open-index/open-wikipedia-markdown huggingface dataset:
দিল্লি–মোরাদাবাদ রেলপথ

**দিল্লি–মোরাদাবাদ রেলপথ** দিল্লি ও ভারতের উত্তরপ্রদেশ রাজ্যের মোরাদাবাদকে সংযুক্ত করে। এটি একটি ব্রড-গেজ রেলপথ। গজরৌলা–নাজিবাবাদ শাখা রেলপথ এই রেলপথের অন্তর্ভুক্ত। রেলপথটি উত্তর রেলের প্রশাসনিক আওতাধীন।

## ইতিহাস
গাজিয়াবাদ-মোরাদাবাদ সংযোগটি ১৯০০ সালে অওধ ও রোহিলখণ্ড রেলপথ দ্বারা স্থাপন করা হয়।

## বিদ্যুতায়ন
দিল্লি–গাজিয়াবাদ–হাপুর–মোরাদাবাদ রেলপথ ২০১৬ সালের ১৯ জানুয়ারি সম্পূর্ণ বিদ্যুতায়িত হয় এবং গজরৌলা–নাজিবাবাদ শাখাও ২০১৯ সালের ১২ এপ্রিল বিদ্যুতায়িত হয়।

## লোকো শেড
গাজিয়াবাদ বৈদ্যুতিন লোকো শেড দিল্লি অঞ্চলের পরিষেবা পরিবেশন করে। এটি ২০০৮ সাক থেকে ডব্লিউএপি-১ লোকোর ঘাঁটি হিসাবে কাজ করছে। এটিতে ডব্লিউএএম-৪, ডব্লিউএপি-৪, ডব্লিউএপি-৫, ডব্লিউএপি-৭ এবং ওয়াগ-৫এইচএ লোকোরও ঘাঁটি হিসাবে কাজ করে।

## যাত্রী চলাচল
এই লাইনের একমাত্র মোরাদাবাদ স্টেশনটি ভারতীয় রেলওয়ের শীর্ষ শতাধিক বুকিং স্টেশনগুলির মধ্যে স্থান লাভ করেছে। তবে, এই স্টেশনের থেকে যাত্রা শুরু বা যাত্রা সমাপ্তকারী কোনও মেল/এক্সপ্রেস ট্রেন নেই।

## তথ্যসূত্র

## বহিঃসংযোগ

বিষয়শ্রেণী:ভারতের ৫ ফুট ৬ ইঞ্চি গেজের রেলপথ
বিষয়শ্রেণী:উত্তরপ্রদেশের রেলপথ
ইব্রাহিমা কোনাতে

**ইব্রাহিমা কোনাতে** (; জন্ম: ২৫ মে ১৯৯৯) হলেন একজন ফরাসি পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব লিভারপুল এবং ফ্রান্স অনূর্ধ্ব-২১ দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেলে থাকেন।

২০০৯–১০ মৌসুমে, ফরাসি ফুটবল ক্লাব প্যারিসের যুব পর্যায়ের হয়ে খেলার মাধ্যমে কোনাতে ফুটবল জগতে প্রবেশ করেছেন এবং পরবর্তীকালে সোশোর যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৫–১৬ মৌসুমে, ফরাসি ক্লাব সোশো বি-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ২ মৌসুম অতিবাহিত করেছেন; সোশো বি-এর হয়ে তিনি ৯ ম্যাচে ১টি গোল করেছেন। মাঝে ২০১৬–১৭ মৌসুমে তিনি সোশোর মূল দলের হয়ে খেলেছেন। ২০১৭–১৮ মৌসুমে, তিনি বিনামূল্যে সোশো হতে জার্মান ক্লাব আরবি লাইপৎসিশে যোগদান করেছেন।

২০১৪ সালে, কোনাতে ফ্রান্স অনূর্ধ্ব-১৬ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন।

## প্রারম্ভিক জীবন
ইব্রাহিমা কোনাতে ১৯৯৯ সালের ২৫শে মে তারিখে ফ্রান্সের প্যারিসে জন্মগ্রহণ করেছেন এবং সেখানেই তার শৈশব অতিবাহিত করেছেন। তিনি মালীয় বংশোদ্ভূত।

## আন্তর্জাতিক ফুটবল
কোনাতে ফ্রান্স অনূর্ধ্ব-১৬, ফ্রান্স অনূর্ধ্ব-১৭, ফ্রান্স অনূর্ধ্ব-১৯, ফ্রান্স অনূর্ধ্ব-২০ এবং ফ্রান্স অনূর্ধ্ব-২১ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ২০১৪ সালের ২০শে নভেম্বর তারিখে তিনি ফ্রান্স অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের ফ্রান্স অনূর্ধ্ব-২১ দলে স্থান পেয়েছেন।

## তথ্যসূত্র

## বহিঃসংযোগ
* 
* 
* 
* 
* 
* 
* 

বিষয়শ্রেণী:১৯৯৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ফুটবল ক্লাব সোশো মোঁবেলিয়ারের খেলোয়াড়
বিষয়শ্রেণী:আরবি লাইপৎসিশের খেলোয়াড়
বিষয়শ্রেণী:লিগ ২-এর খেলোয়াড়
বিষয়শ্রেণী:বুন্দেসলিগার খেলোয়াড়
বিষয়শ্রেণী:ফ্রান্সের অনূর্ধ্ব-২১ আন্তর্জাতিক ফুটবলার
বিষয়শ্রেণী:জার্মানিতে প্রবাসী পুরুষ ফুটবলার
বিষয়শ্রেণী:ফরাসি প্রবাসী পুরুষ ফুটবলার
বিষয়শ্রেণী:পারি ফুটবল ক্লাবের খেলোয়াড়
বিষয়শ্রেণী:প্যারিসের ফুটবলার
বিষয়শ্রেণী:ফরাসি জাতীয় চ্যাম্পিয়নশিপ ৩-এর খেলোয়াড়
বিষয়শ্রেণী:কৃষ্ণাঙ্গ ফরাসি ক্রীড়াবিদ
বিষয়শ্রেণী:২০২২ ফিফা বিশ্বকাপের খেলোয়াড়
বিষয়শ্রেণী:লিভারপুল ফুটবল ক্লাবের খেলোয়াড়
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:ফ্রান্সের আন্তর্জাতিক যুব ফুটবলার
বিষয়শ্রেণী:ফ্রান্সের পুরুষ আন্তর্জাতিক ফুটবলার
বিষয়শ্রেণী:ইংল্যান্ডে ফরাসি প্রবাসী ক্রীড়াবিদ
বিষয়শ্রেণী:ফরাসি মুসলিম
বিষয়শ্রেণী:উয়েফা ইউরো ২০২৪-এর খেলোয়াড়
বিষয়শ্রেণী:পুরুষ ফুটবল রক্ষণভাগের খেলোয়াড়
বিষয়শ্রেণী:২১শ শতাব্দীর ফরাসি পুরুষ ক্রীড়াবিদ
বিষয়শ্রেণী:ফরাসি পুরুষ ফুটবলার
বিষয়শ্রেণী:ইংল্যান্ডে প্রবাসী পুরুষ ফুটবলার
লখনউ–মোরাদাবাদ রেলপথ

**লখনউ–মোরাদাবাদ রেলপথ** (এটি লখনউ–মোরাদাবাদ প্রধান রেলপথ নামেও পরিচিত) ভারতের উত্তরপ্রদেশ রাজ্যের লখনউ ও মোরাদাবাদ রেল স্টেশন দুটিকে সংযুক্ত করে। রেলপথটি উত্তর রেলের প্রশাসনিক আওতাধীন।

## ইতিহাস
লখনউয়ের সাথে বারাণসীর সংযোগ স্থাপনের পরে, লখনউয়ের পশ্চিমে অওধ-রোহিলখণ্ড রেলপথের কাজ শুরু হয়। লখনউ থেকে সান্দিলা ও তারপরে হারদোই পর্যন্ত রেলপথ নির্মাণের কাজ ১৮৭২ সালে শেষ হয়। বরেলি পর্যন্ত রেলপথটি ১৮৭৩ সালে সম্প্রসারিত হয়। মোরাদাবাদকে চান্দৌসীর সাথে সংযুক্তকারী একটি রেলপথ ১৯৭২ সালে নির্মিত হয় এবং এটি ১৮৭৩ সালে বরেলি পর্যন্ত প্রসারিত হয়। বরেলি-মোরাদাবাদ কর্ড রেলপথের নির্মাণ কাজ ১৮৯৪ সালে সম্পন্ন হয়। একটি শাখা রেলপথ ১৮৯৪ সালে চাঁদৌসিকে আলীগড়ের সাথে যুক্ত করে।

একটি সংক্ষিপ্ত ২৪ কিলোমিটার (১৫ মাইল) রেলপথ রাজা কা সাহসপুরকে সম্ভল হাতিম সরাইয়ের সাথে যুক্ত করে।

## বিদ্যুতায়ন
৩২৬ কিলোমিটার (২০৩ মাইল) দীর্ঘ মোরাদাবাদ–শাহজাহানপুর–লখনউ রেলপথ হল একটি বিদ্যুতায়িত দ্বৈত রেলপথ।

৬৩৬ কিলোমিটার (৩৯৫ মাইল) দীর্ঘ মুঘলসরাই-মোরাদাবাদ রেলপথের বিদ্যুতায়ন ২০১৩ সালে শেষ হয়। চাঁদৌসি-বরেলি বিভাগ সহ মোরাদাবাদ-আলীগড় রেলপথের বৈদ্যুতিকরণের জন্য জরিপের অনুমোদিত ২০১২–১৩ সালের বাজেটে প্রদান করা হয়।

## শেড
লখনউয়ের ডিজেল লোকো শেড বা আলমবাগ ডিজেল শেডে ডব্লিউডিএম-২, ডব্লিউডিডিএম-৩এ, ডব্লিউডিডিএম-৩ডি, ডব্লিউডিডিজি-৩এ ও ডব্লিউডিডিজি-৪ সহ ১৬০+ লোকোমোটিভ রয়েছে। চরবাগ লোকোমোটিভ ওয়ার্কশপ পর্যায়ক্রমিক ভাবে সংস্কারের কাজসমূহ পরিচালনা করে।

## গতিসীমা
মোরাদাবাদ–লখনউ রেলপথকে "ডি-শ্রেণি"ভুক্ত রেলপথ হিসাবে শ্রেণিবদ্ধ করা হয় এবং এই রেলপথে ট্রেনগুলি সর্বোচ্চ ১০০ কিলোমিটার/ঘণ্টা গতিতে চলাচল করতে পারে।

## যাত্রী চলাচল
এই রেলপথে লখনউ চরবাগ, বরেলি ও মোরাদাবাদ স্টেশন ভারতীয় রেলের শীর্ষ শতাধিক বুকিং স্টেশনের তালিকাভুক্ত।

## রেলপথ পুনর্গঠন
১৮৭২ সালের দিকে, ভারতীয় শাখা রেলওয়ে সংস্থাটি অওধ ও রোহিলখণ্ড রেলপথে রূপান্তরিত হয়। অওধি ও রোহিলখণ্ড রেলপথ ১৯২৫ সালে পূর্ব ভারতীয় রেল সংস্থার সাথে একত্রিত হয়।

ভারত সরকার বাংলা ও উত্তর-পশ্চিম রেলপথ অধিগ্রহণ করে এবং রোহিলখণ্ড ও কুমাওন রেলপথের সাথে একীভূত করে ১৯৪৩ সালে অওধ ও তিরহুত রেলপথ গঠন করে।

পূর্ব রেল, উত্তর রেল ও উত্তর পূর্ব রেল ১৯৫২ সালে গঠিত হয়। পূর্ব রেল ইস্ট ইন্ডিয়ান রেলওয়ে কোম্পানির মুঘলসরাইয়ের পূর্ব দিকের একটি অংশ ও বেঙ্গল নাগপুর রেলওয়ের সহযোগে গঠিত হয়।

## তথ্যসূত্র

## বহিঃসংযোগ
* লখনউ চারবাগের ট্রেনগুলি
* বরেলিতে ট্রেনগুলি
* মোরাদাবাদে ট্রেনগুলি

বিষয়শ্রেণী:ভারতের ৫ ফুট ৬ ইঞ্চি গেজের রেলপথ
বিষয়শ্রেণী:উত্তরপ্রদেশের রেলপথ
বিষয়শ্রেণী:লখনউ রেলওয়ে বিভাগ, উত্তর রেল
মূসার আইন

**মুসার আইন** বা **Law of Moses** ( ), **মোসইক ল’** বলা হয়। প্রাথমিকভাবে ইহুদীদের ধর্মগ্রন্থ ’তোরাহ’ এ বর্ণিত আইনকে নির্দেশ করে। ঐতিহ্যগতভাবে ধর্মগ্রন্থটি ইহুদী ধর্মের প্রবর্তক মূসা নবীর লেখা বলে ধারণা করা হলেও, অধিকাংশ পন্ডিতগন একাধিক লেখক দ্বারা এই গ্রন্থ লেখ হয়েছে বলে মত দিয়েছে।

## পরিভাষা
মূসার আইন বা Torah of Moses (Hebrew: , *Torat Moshe*, Septuagint , *nómos Mōusē*, অথবা বাইবেলের কিছু ইংরেজি অনুবাদে, ’মূসার শিক্ষা’ হিসাবে উল্লেখ করা হয়েছে।   বুক অব জশুয়াতে "Teachings of Moses" এর উল্লেখ পাওয়া যায়। , যেখানে জশুয়া ইবাল পর্বতের পাথরের স্থম্ভে হিব্রুতে লিখেছে, "Torat Moshe "। এর পর আরো লেখা হয়েছে,

হিব্রু বাইবেলে ১৫ বার এর উল্লেখ পাওয়া যায়।

## তথ্যসূত্র

বিষয়শ্রেণী:ধর্মীয় পরিভাষা
বিষয়শ্রেণী:বাইবেল আইন
দিল্লি জংশন রেলওয়ে স্টেশন

ওল্ড দিল্লি রেল স্টেশন (স্টেশন কোড: ডিএলআই) নামেও পরিচিত **দিল্লি জংশন** দিল্লি শহরের প্রাচীনতম রেল স্টেশন। এটি একটি জংশন স্টেশন। এটি চলাচলকারী ট্রেনের সংখ্যার বিবেচনায় ভারতের অন্যতম ব্যস্ততম রেলওয়ে স্টেশন। প্রতিদিন প্রায় ২৫০ টি ট্রেন এই স্টেশন থেকে যাত্রা শুরু বা শেষ করে, অথবা এই স্টেশন হয়ে চলাচল করে। এটি ১৮৬৪ সালে চাঁদনী চৌকের কাছে প্রতিষ্ঠিত হয়, যখন কলকাতার হাওড়া থেকে ট্রেনসমূহ দিল্লি পর্যন্ত যাত্রা শুরু করে। এটির বর্তমান ভবনটি ব্রিটিশ ভারত সরকার নিকটবর্তী লাল কেল্লার নির্মাণ শৈলীতে তৈরি করে এবং এটি  ১৯০৩ সালে চালু করা হয়। এটি দেশের একটি গুরুত্বপূর্ণ রেল স্টেশন এবং এটি নতুন দিল্লির প্রায় ৬০ বছর আগে নির্মিত হয়। এটির নিকটে দিল্লি মেট্রোর চাঁদনী চৌক স্টেশনটি অবস্থিত।
## ইতিহাস
স্টেশনটি ১৮৬৪ সালে কলকাতা থেকে আগত একটি একটি ব্রডগেজ ট্রেনের মাধ্যমে শুরু হয়। রাজপুতানা স্টেট রেলওয়ের দ্বারা দিল্লি থেকে রেওয়ারী পর্যন্ত এবং আরও পরে আজমির পর্যন্ত মিটার-গেজ ট্র্যাকটি ১৮৭৩ সালে স্থাপন করা হয় এবং এই স্টেশন থেকে মিটার-গেজ ট্রেনসমূহের চলাচল ১৮৭৬ সালে শুরু হয়।

স্টেশনটির বর্তমান ভবন ১৯০০ সালে নির্মিত হয় এবং ১৯০৩ সালে জনসাধারণের জন্য উন্মুক্ত করা হয়। মাত্র ২ টি প্ল্যাটফর্ম ও ১০০০ জন যাত্রী সহ যাত্রা শুরু করা, দিল্লি রেল স্টেশন বর্তমানে প্রতিদিন ১,৮০,০০০ জনেরও বেশি যাত্রী পরিচালনা করে এবং প্রায় ১৯০ টি ট্রেন প্রতিদিন স্টেশনটির মাধ্যমে যাত্রা শুরু, যাত্রা শেষ, বা যাতায়াত করে।

১৯০৪ সালে আগ্রা-দিল্লি রেলপথ চালু হয়। সেই সময়ে দিল্লি ছয়টি রেলওয়ে ব্যবস্থার অংশ ছিল। ইস্ট ইন্ডিয়ান রেলওয়ে, নর্থ-ওয়েস্টার্ন রেলওয়ে, এবং অওধ ও  রোহিলখণ্ড রেলপথ গাজিয়াবাদ থেকে যমুনা নদী পেরিয়ে  দিল্লিতে প্রবেশ করে। দিল্লি–পানিপথ–আম্বালা সেনানিবাস–কালকা রেলপথ দিল্লি থেকে উত্তর দিকে অগ্রসর হয় এবং রাজপুতানা–মালব রেলওয়ে গুড়গাঁও ও রেওয়ারী জংশনের দিক থেকে অল্প দূরত্বে দিল্লি জেলা অতিক্রম করে।

## তথ্যসূত্র

## বহিঃসংযোগ

বিষয়শ্রেণী:দিল্লির জংশন রেলওয়ে স্টেশন
বিষয়শ্রেণী:উত্তর দিল্লি জেলার রেলওয়ে স্টেশন
বিষয়শ্রেণী:১৮৬৪-এ ভারতে প্রতিষ্ঠিত
বিষয়শ্রেণী:১৮৬৪-এ চালু রেলওয়ে স্টেশন
বিষয়শ্রেণী:ভারতীয় রেলের এ১ শ্রেণির স্টেশন
বিষয়শ্রেণী:১৮৬৪-এ ভারতে চালু রেলওয়ে স্টেশন
বুড় সালিকের ঘাড়ে রোঁ

**বুড় সালিকের ঘাড়ে রোঁ** মাইকেল মধুসূদন দত্তের অন্যতম এক সৃষ্টি এই প্রহসনটি। এখানে লেখক রক্ষণশীল সমাজের মুখোশ উন্মোচন করেছেন, যারা বাইরে ধর্মপরায়ণতা, সচ্চরিত্রের বেশ ধরলেও তাদের অন্তরে লুকিয়ে থাকে ভন্ডামী।

## কাহিনী সংক্ষেপ
ভক্তপ্রসাদ বাবু জমিদার। প্রজাদের মঙ্গলের চেয়ে নারী লিপ্সা তাকে বেশি ব্যস্ত রাখে। হানিফ গাজী খাজনা পরিশোধ করতে না পারায় ভক্তবাবু গদাধরকে (ভক্তবাবুর পেয়াদা) নির্দেশ দেন হানিফকে আটক করতে। গদা ভক্তবাবুকে জানায় হানিফের যুবতী স্ত্রী যথেষ্ট সুন্দরী এবং খাজনার বদলে ভক্তবাবু হানিফের স্ত্রীকে একবার ডাকতে পারে। ধর্মকর্মে সদা ব্যস্ত ভক্তবাবুর মনে পড়ে মুসলমানকে স্পর্শ করলে জাত যাবে। কিন্ত পরক্ষণেই নিজ মনে আবার বলে ওঠে, 'স্ত্রীলোক -তাদের আবার জাত কি?' ভক্তবাবু গদাধরকে আশ্বস্ত করে যে হানিফের বউকে রাজি করাতে পারলে গদাধরকে মোটা অঙ্কের টাকা দিবেন। অথচ পরক্ষণেই বাচস্পতি (দরিদ্র বাহ্মণ) তার মায়ের সৎকারের জন্য টাকা চাইলে, তা দিতে অস্বীকার জানান।

ভক্তবাবুর পক্ষে পুঁটি এ প্রস্তাব নিয়ে ফাতেমার কাছে যায়। ফাতেমা প্রস্তাবে রাজি হয় এবং এ বাবদ টাকা নেয়। এদিকে ফাতেমা হানিফকে সব জানায়। ভক্তবাবুকে জব্দ করার ফন্দি আঁটে ফাতেমা, হানিফ এবং বাচস্পতি।

শেষ দৃশ্যে,রাতের বেলা পুঁটি ফাতেমাকে নিয়ে যায় ভাঙ্গা শিবমন্দিরে। সেখানে তারা ভক্তবাবুর জন্য অপেক্ষা করতে থাকে। এদিকে বাচস্পতি ও হানিফ পূর্বপরিকল্পনা অনুযায়ী মন্দিরের পাশের এক গাছের ওপরে লুকিয়ে থাকে। ভক্তবাবু সেখানে উপস্থিত হলে, বাচস্পতি ও হানিফ প্রথমে ভৌতিক পরিবেশের অবতারনা করে এবং অবশেষে এমন পরিস্থিতির অবতারনা করে যে, ভক্তবাবু বেকায়দায় পড়ে যায়।ভক্তবাবু বাচস্পতিকে তার পূর্ব ব্রহ্মত্ব সম্পতি ফিরিয়ে দেওয়ার আশ্বাস দেন।

## গুরুত্বপূর্ণ চরিত্র
ভক্তপ্রসাদ বাবু, পঞ্চানন বাচস্পতি,আনন্দ বাবু, গদাধর, হানিফ গাজী, রাম, পুটি, ফাতেমা, ভগী, পঞ্চী

## তথ্যসূত্র

## বহিঃসংযোগ

বিষয়শ্রেণী:মাইকেল মধুসূদন দত্ত
বিষয়শ্রেণী:১৮৬০-এর বই
আনন্দ বিহার টার্মিনাল রেলওয়ে স্টেশন

**আনন্দ বিহার টার্মিনাল** (স্টেশন কোড: এএনভিটি) ভারতের দিল্লি শহরের আনন্দ বিহার এলাকার একটি রেল স্টেশন। এটি ভারতীয় রেলের উত্তর রেল অঞ্চলের দিল্লি রেলওয়ে বিভাগের প্রশাসনিক নিয়ন্ত্রণাধীন।

এই স্টেশনটি আনুষ্ঠানিকভাবে ২০০৯ সালের ১৯ শে ডিসেম্বর তৎকালীন কেন্দ্রীয় রেলমন্ত্রী মমতা বন্দ্যোপাধ্যায় ও দিল্লির মুখ্যমন্ত্রী শীলা দীক্ষিত উদ্বোধন করেন। ৪২ হেক্টর (১০০ একর) জুড়ে বিস্তৃত টার্মিনালটি বৃহত্তম রেলওয়ে স্টেশনগুলির মধ্যে একটি এবং দ্বিতীয় পর্বটি চালু হওয়ার পরে দিল্লি থেকে সমস্ত পূর্বগামী ট্রেনসমূহকে পরিষেবা সরবরাহ করবে।

## ইতিহাস
আনন্দ বিহার টার্মিনাল রেলওয়ে স্টেশনটি নয়াদিল্লির একটি টার্মিনাল স্টেশন হিসাবে নির্মিত হয়।

দিল্লি সরাই রোহিলা টার্মিনাল ও হযরত নিজামুদ্দিন টার্মিনাল হ'ল দিল্লি শহরের আরও দুটি রেল টার্মিনাল, যেখানে থেকে অনেক আঞ্চলিক ও দূরপাল্লার ট্রেনসমূহ যাত্রা শুরু করে অথবা যাত্রা সমাপ্ত করে।

### পটভূমি
দিল্লি শহর যাত্রীদের ক্রমবর্ধমান চাপ মেটাতে রেল পরিবহনের উপর নির্ভর করে। অতীতে দিল্লি থেকে দূরপাল্লার ট্রেনসমূহ দিল্লি জংশন (পুরানো দিল্লি), নতুন দিল্লি ও হযরত নিজামুদ্দিন নামে তিনটি স্টেশন থেকে চলাচল করত। এই ধরনের উচ্চতর যাত্রীদের ভিড় পরিচালনা করতে স্টেশনসমূহের অবকাঠামোগত সুবিধার অভাব ছিল। এছাড়াও, দিল্লি হল উত্তরাঞ্চলীয় রাজ্য পাঞ্জাব, হরিয়ানা, হিমাচল প্রদেশ, উত্তর প্রদেশ, উত্তরাখণ্ড ও জম্মু ও কাশ্মীরের শহরগুলির সংযোগকারী স্টেশন। বিদ্যমান স্টেশনগুলিতে ক্রমবর্ধমান যাত্রীদের চাপের সাথে, উত্তর রেলের দ্বারা অতিরিক্ত বড় যাত্রী টার্মিনালের প্রয়োজনীয়তা চিহ্নিত করা হয়। দিল্লি থেকে উত্তর প্রদেশ, বিহার, ওড়িশা, ঝাড়খণ্ড পশ্চিমবঙ্গ ও অন্যান্য উত্তর-পূর্ব রাজ্যগুলিতে পূর্বগামী ট্রেনগুলি যমুনা নদীর উপরের ব্রিজটি পার করতে হত, কারণ তিনটি স্টেশনই নদীর অপর পারে অবস্থিত। সুতরাং, একটি বৃহৎ-রেলওয়ে টার্মিনাল নির্মাণের জন্য ট্রান্স-যমুনা অঞ্চলে আনন্দ বিহারের অঞ্চলটি নির্বাচন করা হয়। কেন্দ্রীয় রেলমন্ত্রী নীতীশ কুমার ২০০৩ সালে ঘোষণা করেন যে আনন্দ বিহারে দিল্লি একটি নতুন রেল টার্মিনাল পাবে। স্টেশনটি ২০০৩ রেল বাজেটে কমিশন করা হয় এবং ২০০৩ সালের ডিসেম্বরে উত্তর রেল আনন্দ বিহার রেল স্টেশন প্রকল্পের প্রথম ধাপের পরামর্শদাতাদের নিয়োগের জন্য দরপত্র প্রদান করে। স্টেশনটির ভিত্তিপ্রস্তরটি তৎকালীন কেন্দ্রীয় রেলপথ মন্ত্রী নীতীশ কুমার ২০০৪ সালের ২৫ শে জানুয়ারি স্থাপন করেন। প্রথম পর্বটি ২০০৬ সালের মধ্যে শেষ হওয়ার আশা করা হয়েছিল।

## তথ্যসূত্র

## বহিঃসংযোগ

বিষয়শ্রেণী:পূর্ব দিল্লি জেলার রেলওয়ে স্টেশন
বিষয়শ্রেণী:ভারতের রেলওয়ে টার্মিনাস
বিষয়শ্রেণী:২০০৯-এ দিল্লিতে প্রতিষ্ঠিত
বিষয়শ্রেণী:২০০৯-এ চালু রেলওয়ে স্টেশন
পাঁশকুড়ার চপ

**পাঁশকুড়ার চপ** পশ্চিমবঙ্গের 
পূর্ব মেদিনীপুর জেলার পাঁশকুড়াতে প্রথম তৈরি ভারতীয় উপমহাদেশের এক প্রকার জলখাবার তথা পথখাদ্য৷
চপ শব্দের বাংলা অর্থ হলো পুরপূর্ণ কাটলেট বা চোঙা আকৃতির বেসনে আবৃত খাবার। গরম গরম চপ মুড়ি, লঙ্কা ও কখনো কখনো স্যালাডের সাথেও পরিবেশন করা হয়৷ এটি একটি নিরামিষ/ আমিষ বিকল্প, যা মুম্বইয়ের আলু টিক্কির ভারতীয় বাঙালি সংস্করণ৷ জনপ্রিয়তা ও সহজে প্রস্তুতির কারণে বর্তমানে পশ্চিমবঙ্গ ব্যাপী প্রায় সকল স্থানে পাঁশকুড়ারচপ বা পাঁশকুড়াআলুর চপ পাওয়া যায়৷

## তথ্যসূত্র

বিষয়শ্রেণী:বাঙালি রন্ধনশৈলী
বিষয়শ্রেণী:পশ্চিমবঙ্গের রন্ধনশৈলী
বিষয়শ্রেণী:আলুর পদ
বিষয়শ্রেণী:ভারতীয় হালকা জলখাবার
বিষয়শ্রেণী:ভারতীয় ঝটপট খাবার
স্বামী সমর্পণানন্দ

**স্বামী সমর্পণানন্দ** রামকৃষ্ণ মিশন, বেলুড় মঠের একজন লেখক এবং সন্ন্যাসী।

## প্রাথমিক জীবন
তিনি তরুণ ছাত্র হিসাবে রামকৃষ্ণ আদেশের সন্ন্যাসীদের সংস্পর্শে এসেছিলেন। তাদের দ্বারা অনুপ্রাণিত হয়ে তিনি ১৯৮০ সালে বিশ বছর বয়সে এই সংগঠনে যোগদান করেন এবং রামকৃষ্ণ মিশনের আদর্শ অনুসারে ত্রিশ বছর বয়সে সন্ন্যাসী হয়ে যান।

## ক্যারিয়ার
সন্ন্যাসী হিসাবে আদেশে যোগদানের পর থেকে তিনি রামকৃষ্ণ মিশনের বিভিন্ন কেন্দ্রে কাজ করেছেন। যেমনঃ দেওঘর, অদ্বৈত আশ্রম, আলো (অরুণাচল প্রদেশ), নরেন্দ্রপুর, কানপুর, চাপড়া (বিহার)। তিনি দেওঘর রামকৃষ্ণ মিশন বিদ্যাপীঠের অধ্যক্ষ ছিলেন এবং বিহারের চাপড়া রামকৃষ্ণ মিশনের প্রধান ছিলেন। বর্তমানে তিনি রামকৃষ্ণ মিশন বিবেকানন্দ শিক্ষা ও গবেষণা ইনস্টিটিউটে প্রাচীন এবং আধুনিক ধর্মগ্রন্থ পড়ান। 

তাঁর কাজের অভিজ্ঞতা শিক্ষাদান থেকে শুরু করে ম্যানেজমেন্ট পর্যন্ত অন্যান্য অনেক দায়িত্বের মধ্য দিয়ে।  তিনি নিয়মিত পত্রিকা এবং প্রবুদ্ধ ভারত এবং বেদন্ত কেশারির মতো পত্রিকার জন্য লেখেন।  আইআইটি এবং আইআইএম-এর মতো বিভিন্ন প্রতিষ্ঠানে তাকে অতিথি প্রভাষক হিসাবে আমন্ত্রিত করা হয়েছে।  তিনি একজন লেখক  এবং স্পিকার হিসাবে সুপরিচিত। 

তার প্রথম বই টিয়া-এ প্যারোট জার্নি হোম, ২০০৯ সালে প্রকাশিত হয়েছিল। ডাঃ এপিজে আবদুল কালাম বইটির সর্বাধিক প্রশংসা করেছেন এবং শীর্ষ পাঁচটি অবশ্যই পড়ার বইগুলির মধ্যে একটি হিসাবে নির্দ্বিধায় এটিকে সুপারিশ করেছিলেন।  এটি সিবিএসই পাঠ্যক্রমের অধীনে দ্বাদশ-দ্বাদশ শ্রেণির ইংরেজি পড়ার জন্য প্রস্তাবিত। (বিজ্ঞপ্তি নং .০৩ / ২০১২, সিবিএসই / এসিএডি / ডিআইআর (টিআরজি) / ২০১২ তারিখ ১১.০৪.২০১।)  এটি হিন্দি, বাংলা, ভাসা ইন্দোনেশিয়ান এবং অডিও বই হিসাবেও পাওয়া যায়।

তাঁর অন্যান্য বইও ভারত এবং বিদেশে বেশ প্রশংসিত হয়েছে।

তাঁর রচনার মূল লক্ষ্য হ'ল সংগ্রামের মাধ্যমে সকল প্রতিকূলতার বিরুদ্ধে কারও বৃদ্ধি। 

## গ্রন্থাগার

* টিয়া-এ তোতার জার্নি হোম (হার্পার কলিন্স, ২০০৯)। ইংলিশ প্রিন্ট, ইবুক)
* পরম (হার্পার এলিমেন্ট, 2012) ইংলিশ প্রিন্ট, ইবুক) 
* জঙ্গলজেন শেরু (প্যান ম্যাকমিলান, 2014)। ইংলিশ প্রিন্ট, ইবুক)
* জীবনের উপর আকাশ-দৃষ্টিভঙ্গি তৈরি করা (হার্পার এলিমেন্ট, ২০১,, ইংলিশ প্রিন্ট, ইবুক)
* জীবিত হিন্দু ধর্ম-শাস্ত্রের দর্শনচর্চা  (নিয়োগি বই, 2018)। ইংলিশ প্রিন্ট, ইবুক)
* ধর্মের বিশ্ব  (নিয়োগি বই, 2018)। ইংলিশ প্রিন্ট, ইবুক)
* একাত্মতার প্রতি হিন্দু পথ-স্বাধীনতা  (প্যান ম্যাকমিলান, ২০১৮ ইংলিশ প্রিন্ট, ইবুক)
* ক্রাতু-এ উপন্যাস (প্যান ম্যাকমিলান, 2021)

## তথ্যসূত্র

বিষয়শ্রেণী:ভারতীয় হিন্দু
বিষয়শ্রেণী:রামকৃষ্ণ মিশনের সন্ন্যাসী
বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:ভারতীয় আধ্যাত্মিক লেখক
বিষয়শ্রেণী:বাঙালি লেখক
বিষয়শ্রেণী:পশ্চিমবঙ্গের লেখক
বিহারিলাল সরকার

**বিহারিলাল সরকার** (জন্ম: ১৮ অক্টোবর, ১৮৫৫ – মৃত্যু: ১৯২১) ছিলেন একজন ভারতীয় বাঙালি সম্পাদক, ঐতিহাসিক ও সাহিত্যিক।

## জীবনী
বিহারীলালের জন্ম হাওড়া জেলার আন্দুলে ১৮৫৫ সালে। তাঁর পিতার নাম উমাচরণ সরকার। কলকাতার জেনারেল অ্যাসেমব্লিজ ইনস্টিটিউশন অধুনা স্কটিশ চার্চ কলেজে এফ.এ. পর্যন্ত পড়েন। কলিকাতা প্রেসে প্রেস-পরিদর্শকের কাজে নেন। *বঙ্গবাসী* পত্রিকার সম্পাদকীয় বিভাগে চাকরি নিয়ে ৩০ বছর কাজ করেছেন। অন্ধকূপ হত্যার ঘটনা মিথ্যা প্রমাণ করার জন্য *ইংরাজের জয়* গ্রন্থটি লেখেন। বিদ্যাসাগরের জীবনীকার হিসাবে তাঁর পরিচিতি হয়। সঙ্গীতবিদ্যারও অনুশীলন করেছিলেন বিহারীলাল সরকার। বঙ্গবাসী পত্রিকা সম্পাদনার জন্য ৩ জুন ১৯১৫ সালে রায়সাহেব উপাধি পান তিনি।

## গ্ৰন্থরাজি
* *বিদ্যাসাগর* (১৮৯৫, ৪র্থ সংস্করণ ২০১৬)। প্রতীক বসু সম্পা.। নবপত্র প্রকাশন, কলকাতা।
* *তিতুমীর* (১৮৯৭, ৩য় সংস্করণ ১৯৮৭)। স্বপন বসু সম্পা.। পুস্তক বিপণি, কলকাতা।
* *শকুন্তলা রহস্য* (১৮৯৬)।
* *মহারাণী স্বর্ণময়ী*
* *ভরতপুর যুদ্ধ*
* *বঙ্গে বর্গী* (পুনঃপ্রকাশ ২০১৫)। বারিদবরণ ঘোষ সম্পা। কারিগর, কলকাতা।

## মৃত্যু
১৩২৮ বঙ্গাব্দের ৯ ফাল্গুন (১৯২১ খ্রিষ্টাব্দে) তিনি কাশীতে মৃত্যুবরণ করেন।

## তথ্যসূত্র

বিষয়শ্রেণী:১৮৫৫-এ জন্ম
বিষয়শ্রেণী:১৯২১-এ মৃত্যু
বিষয়শ্রেণী:বাঙালি ঐতিহাসিক
বিষয়শ্রেণী:বাঙালি সম্পাদক
বিষয়শ্রেণী:হাওড়া জেলার ব্যক্তি
বিষয়শ্রেণী:স্কটিশ চার্চ কলেজের প্রাক্তন শিক্ষার্থী
বিষয়শ্রেণী:বাঙালি সাহিত্যিক
বিষয়শ্রেণী:বাঙালি লেখক
বিষয়শ্রেণী:বাঙালি ইতিহাসবিদ
বিষয়শ্রেণী:বাংলা ভাষার লেখক
অমৃতসর–পাঠানকোট রেলপথ

**অমৃতসর–পাঠানকোট রেলপথ** ভারতের পাঞ্জাব রাজ্যের অমৃতসর ও পাঠানকোট জংশনকে সংযুক্ত করে। রেলপথটি প্রশাসনিকভাবে উত্তর রেলের আওতাধীন।

## ইতিহাস
১১৮.৯ কিলোমিটার (৬৮ মাইল)-দীর্ঘ ১,৬৭৬ মিমি (৫ ফুট ৬ইঞ্চি) চওড়া ব্রড-গেজ অমৃতসর–পাঠানকোট রেলপথটি ১৮৮৪ সালে খোলা হয়। এটি মূলত স্থানীয় সরকারের অন্তর্গত ছিল এবং ১৮৯২ সালে উত্তর পশ্চিম রেলওয়েতে স্থানান্তরিত হয়। অমৃতসর–ডেরা বাবা নানক শাখা রেলপথটি বাতলা তহসিলের পশ্চিমাঞ্চলে রেল পরিষেবা পরিবেশন করে। ১৯৪৭ সালে ভারত বিভাগের আগে এই রেলপথটি ২২৫.৯ কিলোমিটার (১৪০ মাইল) দীর্ঘ ছিল এবং শিয়ালকোটের (বর্তমানে পাকিস্তানে অন্তর্ভুক্ত) সাথে যুক্ত ছিল, তবে দেশভাগের পরে ডেরা বাবা নানক স্টেশনটি টার্মিনাসে পরিণত হয়। বাতলা–কাদিয়ান সংযোগটি বাতলা তহসিলের পূর্ব অংশে কার্যক্রম পরিচালনা করে। ২২৫.৯ কিমি (১৪০ মাইল) দীর্ঘ অমৃতসর–শিয়ালকোট রেলপথটি এভাবেই চালিত হয়েছিল: অমৃতসর–ডেরা বাবা নানক–নরোওয়াল–শিয়ালকোট, ১.০২৪ কিমি (১ মাইল) দীর্ঘ রবি নদীর সেতু সহ।

২০১৫ সালে গুরুদাসপুর হামলার সময় এই রেলপথে বিপর্যয় এড়ানো সম্ভব হয়, কারণ রেললাইনম্যান অশ্বানী সায়নী ট্র্যাকে একটি বোমা শনাক্ত করেন ও পরবর্তী ট্রেন আসার আগে কর্তৃপক্ষকে সতর্ক করেন।

## গুরুত্ব
এই রেলপথ কৌশলগতভাবে খুব গুরুত্বপূর্ণ। এটি পাঞ্জাবের তিনটি সীমান্ত জেলাকে একে অপরের সাথে যুক্ত করে, এই জেলাগুলি হল অমৃতসর, গুরুদাসপুর ও পাঠানকোট। এই রেলপথ জলন্ধর–জম্মু রেলপথের জন্য একটি পরিবর্তন বা বিকল্প রুট সরবরাহ করে। যখনই কোনও প্রতিবাদ বা প্রযুক্তিগত/যান্ত্রিক কাজের কারণে জলন্ধর–জম্মু রেলপথের ট্র্যাকটি বাধাগ্রস্ত হয়, তখন বেশিরভাগ ট্রেনসমূহ অমৃতসর–গুরুদাসপুর হয়ে পাঠানকোট ও জম্মু পর্যন্ত চলাচল করে। এই রেলপথটি কৌশলগত ভূমিকা নিতে ও যুদ্ধের পরিস্থিতিতে সামরিক যন্ত্রপাতি ও রসদ পরিবহনে সহায়তা করতে সক্ষম। এই রেলপথের গুরুত্বপূর্ণ স্টেশনসমূহ হল অমৃতসর, বাতলা, গুরুদাসপুর ও পাঠানকোট।

## রেলওয়ে কর্মশালা
অমৃতসর রেলওয়ে কর্মশালায় ডব্লিউডিএস-৪ লোক এবং ব্রেকডাউন ক্রেন ও বোগি উৎপাদন পর্যায়ক্রমে পর্যবেক্ষণ করা হয়।

## যাত্রী চলাচল

অমৃতসর এই লাইনের একমাত্র স্টেশন, যা ভারতীয় রেলের শীর্ষ শতাধিক বুকিং স্টেশনগুলির মধ্যে স্থান লাভ করেছে।

## তথ্যসূত্র

## বহিঃসংযোগ
* অমৃতসরে ট্রেন
* পাঠানকোট জংশনে ট্রেন
* অমৃতসর-ডেরা বাবা নানক ডিএমইউ'এর সময় সারণী

বিষয়শ্রেণী:ভারতের ৫ ফুট ৬ ইঞ্চি গেজের রেলপথ
পাঁশকুড়া বনমালী কলেজ

**পাঁশকুড়া বনমালী কলেজ** ভারতের পশ্চিমবঙ্গ রাজ্যের পূর্ব মেদিনীপুর জেলার অন্তর্গত পাঁশকুড়া পুরসভায় অবস্থিত একটি মহাবিদ্যালয়৷ এখানে বিজ্ঞান কলা ও বাণিজ্য বিভাগে স্নাতক এবং বিজ্ঞান ও কলা বিভাগে স্নাতকোত্তর শিক্ষাদান করা হয়৷ ১৯৬০ খ্রিস্টাব্দে বনমালীচরণ খাটুয়া এই কলেজটি প্রতিষ্ঠা করেন৷ এই কলেজটি বিদ্যাসাগর বিশ্ববিদ্যালয় সংসৃষ্ট৷

## ইতিহাস
পাঁশকুড়ার বিত্তবান ও সংস্কৃতিসম্পন্ন ব্যক্তিত্ব স্বর্গীয় বনমালীচরণ খাটুয়ার সৎপ্রচেষ্টায় ১৯৬০ খ্রিস্টাব্দে প্রতিষ্ঠিত হয় পাঁশকুড়া বনমালী কলেজ৷ স্থানীয় সজ্জন হাসমাত আলি খান ও তাঁর সহ-অংশীদারগণ এই কলেজের জন্য জমিদান করেন৷ মূখ্য জমিদাতার নামানুসারে কলেজের নাম হয় "বনমালী কলেজ"৷ বহু বছর যাবৎ লোকালয়ের মধ্যে ও বাইরে উচ্চতর শিক্ষাদান ও আকাঙ্ক্ষাপুরণে এই কলেজঅশ্রেষ্ঠত্ব পেয়েছে৷

## অবস্থান
কলেজটি ১৬ নং জাতীয় সড়ক ও পাঁশকুড়া জংশন রেলওয়ে স্টেশন সংযোগকারী অংশে স্টেশনের দিকে অবস্থিত৷ হাওড়া–খড়্গপুর লাইনে হাওড়া জংশন রেলওয়ে স্টেশন থেকে ৭১ কিমি দূরে অবস্থিত স্টেশনটি একটি আদর্শ স্টেশন৷ ফলে কলেজটি রেলপথে সুগম্য এছাড়া ঘাটাল, কলকাতা ও অন্যান্য স্থান থেকে বাস পরিষেবাও রয়েছে৷

## বিভাগ
### বিজ্ঞান বিভাগ
*কম্পিউটার এপ্লিকেশন (স্নাতক ও স্নাতকোত্তর)
*কম্পিউটার বিজ্ঞান (স্নাতক ও স্নাতকোত্তর)
*দেহতত্ত্ব (স্নাতক ও স্নাতকোত্তর)
*জৈবপ্রযুক্তি (স্নাতক ও স্নাতকোত্তর)
*রসায়ন (স্নাতক ও স্নাতকোত্তর)
*পদার্থবিদ্যা (স্নাতক ও স্নাতকোত্তর)
*গণিত (স্নাতক ও স্নাতকোত্তর)
*উদ্ভিদবিদ্যা (স্নাতক ও স্নাতকোত্তর)
*প্রাণিবিদ্যা (স্নাতক ও স্নাতকোত্তর)
*অর্থনীতি (স্নাতক ও স্নাতকোত্তর)
*বিদ্যুতিন পদার্থবিদ্যা (স্নাতক ও স্নাতকোত্তর)
*অণুজীববিদ্যা (স্নাতক ও স্নাতকোত্তর)

### কলা ও বাণিজ্য বিভাগ
*ইতিহাস
*বাংলা
*ভূগোল
*রাষ্ট্রবিজ্ঞান
*সংস্কৃত
*দর্শন
*ইংরাজী
*সাঁওতালি
*হিসাব ও অধ্যয়ন
*শিক্ষাশাস্ত্র
*দেহচর্চা
*সঙ্গীত

## স্বীকৃৃতি
কলেজটি ভারতীয় বিশ্ববিদ্যালয় মঞ্জুরি কমিশন বা ইউজিসি দ্বারা অনুমোদিত৷ এছাড়াও এটি জাতীয় মূল্যায়ন ও প্রত্যয়ন পরিষদ বা এনএএসি দ্বারা প্রথম শ্রেণীর কলেজ হিসাবে স্বীকৃত৷
## আরও দেখুন
* ভারতের শিক্ষা ব্যবস্থা
* পশ্চিমবঙ্গের শিক্ষা ব্যবস্থা

## তথ্যসূত্র

বিষয়শ্রেণী:পূর্ব মেদিনীপুর জেলার বিশ্ববিদ্যালয় ও কলেজ
বিষয়শ্রেণী:১৯৬০-এ পশ্চিমবঙ্গে প্রতিষ্ঠিত
বিষয়শ্রেণী:বিদ্যাসাগর বিশ্ববিদ্যালয়ের অধিভুক্ত মহাবিদ্যালয়
বিষয়শ্রেণী:১৯৬০-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:নেতাজি সুভাষ মুক্ত বিশ্ববিদ্যালয়ের শিক্ষা কেন্দ্র
গোমতী নদী

**গোমতী নদী** নামটি দিয়ে বাংলাদেশ ও ভারতের একাধিক নদীকে বোঝানো হতে পারে। যথা:
;বাংলাদেশ
* গোমতী নদী (কুমিল্লা)
;ভারত
* গোমতী নদী (উত্তর প্রদেশ)
* গোমতী নদী (উত্তরাখণ্ড)

## আরও দেখুন
* 
*
গোমতী নদী (উত্তরাখণ্ড)

[থাম্ব| [বাগেশ্বর জেলা|বাগেশ্বরের গগরিগোলের কাছে গোমতী নদী]]
**গোমতী** () সরযূ নদীর একটি শাখা নদী। নদীটি ভারতের উত্তরাখণ্ডের বৈজনাথ শহরের উত্তর-পশ্চিমে ভাটকোটের উঁচু এলাকায় উৎপত্তি লাভ করে। পরে এটি বাগেশ্বরে যেয়ে সরযূ নদীর সাথে মিলিত হয়েছে।  তারপর দুই নদীর সম্মিলিত ধারা পঞ্চেশ্বরের দিকে অগ্রসর হয়ে সারদা বা কালী নদীর সাথে মিলিত হয়েছে।

গোমতী উপত্যকা, বৈজনাথের কাতুরি রাজার নামানুসারে কাতিয়ার উপত্যকা নামেও পরিচিত। গোমতী উপত্যকা কুমায়ুন অঞ্চলে একটি কৃষি প্রধান এলাকা গঠন করে। এই উপত্যকায় অবস্থিত প্রধান শহরগুলোর মধ্যে রয়েছে গরুড় ও বৈজনাথ।

## তথ্যসূত্র

বিষয়শ্রেণী:ভারতের নদী
বিষয়শ্রেণী:উত্তরাখণ্ডের নদী
বাঁকুড়া (দ্ব্যর্থতা নিরসন)

**[[বাঁকুড়া]]** হল ভারতের পশ্চিমবঙ্গ রাজ্যের বাঁকুড়া জেলার একটি শহর ও পৌরসভা।

**বাঁকুড়া** নামটির মাধ্যমে নিম্নলিখিত ভৌগোলিক স্থানগুলিও বোঝায়:
*বাঁকুড়া জেলা, পশ্চিমবঙ্গের জেলা
*বাঁকুড়া সদর মহকুমা, বাঁকুড়া জেলার একটি মহকুমা
*বাঁকুড়া ১ সমষ্টি উন্নয়ন ব্লক, বাঁকুড়া সদর মহকুমার একটি সমষ্টি উন্নয়ন ব্লক
*বাঁকুড়া ২ সমষ্টি উন্নয়ন ব্লক, বাঁকুড়া সদর মহকুমার একটি সমষ্টি উন্নয়ন ব্লক
*বাঁকুড়া লোকসভা কেন্দ্র, ভারতের একটি লোকসভা কেন্দ্র
*বাঁকুড়া বিধানসভা কেন্দ্র, পশ্চিমবঙ্গের একটি বিধানসভা কেন্দ্র
উচ্চতম বাঁধের তালিকা

এটি বিশ্বের উচ্চতম বাঁধের একটি তালিকা। যে সকল বাঁধের উচ্চতা ১৩৫ মিটারের (৪৪৩ ফুট) বেশি তালিকায় সে সকল বাঁধ স্থান পেয়েছে।

## বিদ্যমান

## নির্মানাধীন

## গ্যালারী

File:BarrageDeLaGrandeDixenceFaceValee.JPG|The Grande Dixence Dam in Switzerland
File:Enguri Dam, Georgia.jpg|The Inguri Dam in Georgia
File:VajontDiga.jpg|The Vajont Dam in Italy
File:Tehri dam india.jpg|The Tehri Dam in India
File:MicaDam.JPG|The Mica Dam in Canada
File:Саяно-Шушенская ГЭС.jpg|The Sayano Shushenskaya Dam in Russia
File:OrovilleDam.jpg|The Oroville Dam in the United States
File:El Cajon Dam Honduras.jpg|The El Cajón Dam in Honduras
File:Bhakra Dam Aug 15 2008.JPG|The Bhakra Dam in India
File:Luzzone2.jpg|The Luzzone Dam in Switzerland
File:HooverDamFrontWater.jpg|The Hoover Dam in the United States
File:Damm-Lago di Vogorno-2004 09 10 22 55 20.jpg|The Verzasca Dam in Switzerland
File:Piva Mratinje Dam.JPG|The Mratinje Dam in Montenegro


## টীকা
* A 300m and 280m tall design under consideration
* Non-realized project of Soviet-era
* Construction stopped as a result of Gulf war

## তথ্যসূত্র

Dams
পেশাগত বিদ্যা

**পেশাগত বিদ্যা** পরিভাষাটি দিয়ে এক বিশেষ ধরনের ব্যবহারিক ও আন্তঃশাস্ত্রীয় উচ্চশিক্ষায়তনিক পাঠ্যসূচীকে নির্দেশ করা হয়। সাধারণত যেসব প্রাপবয়স্ক কর্মরত ব্যক্তির এখনও কোনও উচ্চশিক্ষায়তনিক উপাধি নেই, যারা বিশ্ববিদ্যালয়ের পড়াশোনা পুরোপুরি সমাপ্ত করেননি বা যারা কোনও সহযোগী উপাধির অধিকারী, এবং যারা নিজেদের শিক্ষাগত যোগ্যতা বৃদ্ধির মাধ্যমে কর্মজগতে উন্নততর বেতন, পেশা পরিবর্তন, ইত্যাদিতে আগ্রহী, তাদের জন্য পেশাগত বিদ্যায় স্নাতক, স্নাতকোত্তর ও ডক্টরেট উপাধি প্রদান করা হয়। পেশাগত বিদ্যার সাথে সাধারণ বিদ্যার সাদৃশ্য আছে, তবে এটিতে ব্যবহারিক ও কারিগরি প্রশিক্ষণের উপরে বেশি জোর দেওয়া হয় এবং উদারপন্থী কলাবিদ্যার বিষয়গুলির উপরে কম জোর দেওয়া হয়। স্নাতকোত্তর পেশাগত বিদ্যা উপাধিগুলিতে সাধারণত গবেষণামূলক অভিসন্দর্ভের চেয়ে প্রতিবেদন বা প্রকল্প সংবলিত পাঠক্রম (কোর্স)-ভিত্তিক শিক্ষা দেওয়া হয়। মার্কিন যুক্তরাষ্ট্রের জাতীয় বিজ্ঞান ফাউন্ডেশন পেশাগত বিদ্যায় ডক্টরেট উপাধিকে পিএইচডি উপাধির সমতুল্য গণ্য করে।

## আরও দেখুন
* স্নাতক উপাধি

## বহিঃসংযোগ
*Bachelor of Professional Studies

## আরও পড়ুন
* Dunne, J. (1997). *Back to the Rough Ground. Practical Judgment and the Lure of Technique.* Notre Dame, Indiana, University of Notre Dame Press.
* McGuirk, J. (2013). «Dreyfus, Merleau-Ponty and the phenomenology of practical intelligence.» Norsk filosofisk tidsskrift 48(3-4): 289-303. Open Access. 
* Polanyi, M. (1967). *The tacit dimension.* New York, Anchor.

## তথ্যসূত্র

বিষয়শ্রেণী:পেশাগত বিদ্যা
বিষয়শ্রেণী:বৃত্তিমূলক শিক্ষা
নগেন্দ্রনাথ ঘোষ

** নগেন্দ্রনাথ ঘোষ বা এন এন ঘোষ **() ( আগস্ট, ১৮৫৪ -  ৩ এপ্রিল,  ১৯০৯) ছিলেন ব্রিটিশ ভারতে প্রখ্যাত  বাঙালি সাংবাদিক ও শিক্ষাব্রতী। ব্যারিস্টার হিসাবেও পরিচিতি ছিল। তিনি এন এন ঘোষ নামে সুপরিচিত ছিলেন। 

## সংক্ষিপ্ত জীবনী

নগেন্দ্রনাথের জন্ম ব্রিটিশ ভারতের অধুনা বাংলাদেশের বগুড়াতে। পিতা ভগবতীচরণ ঘোষ। তার স্কুলের পড়াশোনা কলকাতার ব্রাঞ্চ স্কুলে (বর্তমানের হেয়ার স্কুলে)। এরপর প্রেসিডেন্সি কলেজ ও বিলেতের মিডল টেম্পল স্কুলে শিক্ষাপ্রাপ্ত হন তিনি । ১৮৭৬ খ্রিস্টাব্দে ব্যারিস্টার হয়ে দেশে ফেরেন।

## কর্মজীবন

প্রথমে আইন ব্যবসা শুরু করেন, কিন্তু তেমন সফলতা অর্জন করতে পারেন নি। আইন ব্যবসায় অকৃতকার্য হয়ে অধ্যাপনা ও সংবাদপত্র সেবায় আত্মনিয়োগ করেন। ১৮৮২ খ্রিস্টাব্দে মেট্রোপলিটন ইনস্টিটিউশনের বর্তমানে বিদ্যাসাগর কলেজের অধ্যাপক ও পরে অধ্যক্ষ হন। তিনি "ল রিভিউ" পত্রিকা এবং "ইন্ডিয়ান নেশন" নামে ইংরাজী সাপ্তাহিক পত্রিকার আমরণ সম্পাদনা করেন। দীর্ঘ কুড়ি বৎসর তিনি কলকাতা বিশ্ববিদ্যালয়ের সদস্য ছিলেন। বাঙালিদের মধ্যে তিনিই প্রথম বিশ্ববিদ্যালয়ের ইংরাজী সাহিত্যের প্রধান পরীক্ষক হন এবং নতুন নিয়মানুযায়ী বিশ্ববিদ্যালয়ের কর্মনীতি রচনার দায়িত্ব সম্পন্ন করেন। তিনি কলকাতা মিউনিসিপ্যাল কর্পোরেশনের কমিশনার এবং কলকাতা পুলিশ আদালতের অবৈতনিক বিচারপতি ছিলেন। লর্ড কার্জনের সময় অগণতান্ত্রিক মিউনিসিপ্যাল আইনের প্রতিবাদে অন্যান্যদের সঙ্গে তিনিও সদস্যপদ ত্যাগ করেন। রাজনীতিতে মডারেট ও স্বায়ত্তশাসন ব্যবস্থার পক্ষপাতী ছিলেন তিনি।  তার দর্শন ও জ্যোতিষশাস্ত্রে জ্ঞান ছিল।
শেষ জীবনে তিনি 'রাধা স্বামী সৎসঙ্গ' সম্প্রদায়ে যোগ দেন। তার রচিত গ্রন্থগুলি হল-

* *কৃষ্ণদাস পালের জীবনী আলোচনা*
* *রাজা নবকৃষ্ণের জীবনী*
* *England's Work in India *
ছাত্রপাঠ্য পুস্তক কিছু রচনা করেছিলেন।

## মৃত্যু

১৯০৯ খ্রিস্টাব্দের ৩ এপ্রিল ৫৫ বৎসর বয়সে  তিনি প্রয়াত হন।

## তথ্যসূত্র

বিষয়শ্রেণী:১৮৫৪-এ জন্ম
বিষয়শ্রেণী:১৯০৯-এ মৃত্যু
বিষয়শ্রেণী:বগুড়া জেলার ব্যক্তি
বিষয়শ্রেণী:বাঙালি আইনজীবী
বিষয়শ্রেণী:বাঙালি সাংবাদিক
রামাপুরম, চেন্নাই

**রামাপুরম** দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল৷ এটি মাউন্ট-পুন্তমল্লী সড়কের ওপর গিণ্ডি থেকে তিন কিলোমিটার দূরে অবস্থিত৷ রামাপুরম বৃৃহত্তর মাদুরবায়লের অন্তর্গত৷

## ভূগোল

রামাপুরম চেন্নাই নগর নিগমের ১৫৫ নং ওয়ার্ড গঠন করে৷ তামিলনাড়ুর পূর্বতন মুখ্যমন্ত্রী এম. জি. রামচন্দ্রন এখানে বসবাস করতেন৷ এমজিআর গার্ডেনস নামে পরিচিত স্থানে বর্তমানে রয়েছে ড. এম. জি. আর. মূক ও বধির আবাসিক ও উচ্চ মাধ্যমিক বিদ্যালয়৷

রামাপুরমে রয়েছে ১০০ বছর পুরাতন আরসমরম মন্দির ও প্রিয় ২০০০ বছর পুরাতন মূর্তি বিশিষ্ট লক্ষ্মী নরসিংহ পেরুমাল মন্দির৷ এই লোকালয়ের চারিদিকে রয়েছে নেষবক্কম, গিণ্ডি, কলাজ্ঞ করুণানিধি নগর, মীনমবক্কম, বলসরবক্কম, মুঘলীবক্কম ও মিয়ট আন্তর্জাতিক হাসপাতাল৷

## জনতত্ত্ব
প্রশাসনিকভাবে কাঞ্চীপুরম জেলায় থাকাকালীন ২০০১ খ্রিস্টাব্দে রামাপুরমের জনসংখ্যা ছিল ৩৫,২৫১ জন, যার মধ্যে ৪৭ শতাংশ পুরুষ ও ৫৩ শতাংশ নারী৷ এই লোকিলয়ের গড় সাক্ষরতার হার ৭১ শতাংশ, যেখানে পুরুষ সাক্ষরতার হার ৮২ শতাংশ ও নারী সাক্ষরতার হার ৬১ শতাংশ৷ রামাপুরমে ছয় বছর অনূর্ধ্ব শিশু মোট জনসংখ্যার ১১ শতাংশ৷

## তথ্যসূত্র

বিষয়শ্রেণী:তামিলনাড়ুর শহর ও নগর
বিষয়শ্রেণী:চেন্নাইয়ের শহরতলি
লুডভিক জামেনহোফ

**লুডভিক জামেনহোফ** (১৫ ডিসেম্বর ১৮৫৯ - ১৪ এপ্রিল ১৯১৭) ছিলেন একজন চক্ষু চিকিৎসক, তিনি জীবনের অধিকাংশ সময়ই বসবাস করেছেন ওয়ারশতে। তিনি এসপেরান্তো ভাষার স্রষ্টা হিসাবে সর্বাধিক খ্যাত। এসপেরান্ত ভাষা হল পৃথিবীর সর্বাধিক প্রচলিত ও কথিত কৃত্রিম আন্তর্জাতিক ভাষা।

জমেনহোফ ১৮৭৩ সালে প্রথম এই ভাষাটির মূল ধারণা দাঁড় করান, তখন তিনি সবেমাত্র স্কুলে পড়াশোনা করতেন। যুদ্ধমুক্ত এক পৃথিবীর স্বপ্ন নিয়ে তিনি বড় হয়ে উঠেন। তিনি বিশ্বাস করতেন এই কৃত্রিম ভাষা দিয়েই এই পৃথিবী কে যুদ্ধমুক্ত করা যাবে।  তিনি আরো বিশ্বাস করতেন সব মানুষকে এই ন্যায্য ও নিরপেক্ষ ভাষাটিকে ব্যবহার করার মাধ্যমে একটি ছাতার নিচে আনা সম্ভব হবে। বিংশ শতাব্দীর রক্তক্ষয়ী যুদ্ধ উপেক্ষা করে তিনি গড়ে তুলেছিলেন এই কৃত্রিম ভাষায় কথা বলা একটি জনগোষ্ঠী। মানব জীবনের বাস্তব ব্যবহার ও সাহিত্য সৃষ্টির মধ্য দিয়ে এই ভাষা সমৃদ্ধ হয়ে উঠেছিল অন্যান্য ভাষার মতই।

তার এই সাফল্যের জন্য ইউনেস্কো তার জন্মশতবার্ষিকীতে তাকে ২০১৭ সালের অন্যতম বিশিষ্ট ব্যক্তি হিসাবে নির্বাচিত করে। 

## তথ্যসূত্র

বিষয়শ্রেণী:১৮৫৯-এ জন্ম
বিষয়শ্রেণী:১৯১৭-এ মৃত্যু
বিষয়শ্রেণী:১৯শ শতাব্দীর অনুবাদক
বিষয়শ্রেণী:ইহুদি উদ্ভাবক
বিষয়শ্রেণী:পোলীয় উদ্ভাবক
বিষয়শ্রেণী:পোলীয় চক্ষু বিশেষজ্ঞ
বিষয়শ্রেণী:উইলিয়াম শেক্সপিয়ার অনুবাদক
বিষয়শ্রেণী:উইলিয়াম শেকসপিয়রের অনুবাদক
মাজহারুল ইসলাম (দ্ব্যর্থতা নিরসন)

**মাজহারুল ইসলাম** (অর্থ: "ইসলামের আলো") দ্বারা নিম্নের ব্যক্তিদের বোঝানো হতে পারে:

* মাজহারুল ইসলাম (১৯২৩–২০১২), বাংলাদেশী স্থপতি
* মযহারুল ইসলাম (১৯২৯–২০০৩), বাংলাদেশী কবি ও শিক্ষাবিদ
* মাজহারুল ইসলাম, বাংলাদেশী কণ্ঠাভিনেতা ও রেডিও উপস্থাপক
*মাজহারুল ইসলাম (রাজনীতিবিদ) -  ত্রয়োদশ জাতীয় সংসদ নির্বাচন-এর কিশোরগঞ্জ-১ আসন থেকে সংসদ সদস্য।
বলসরবক্কম

**বলসরবক্কম** দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল৷ এটি মূলত পশ্চিম চেন্নাইয়ের একটি আবাসিক লোকালয়৷ পুন্তমল্লী থেকে ১৫ কিলোমিটার দূরে মাদুরবায়ল-পুন্তমল্লী তালুকদ্বয়ের সীমার মধ্যে চেন্নাইয়ের অন্যতম প্রধান সড়ক আর্কট রোডের ওপর এটি অবস্থিত৷ এটি মাদুরবায়ল বিধানসভা কেন্দ্রের অন্তর্গত৷ ২০১১ খ্রিস্টাব্দের অক্টোবর মাসে বলসরবক্কম পুরসভা চেন্নাই নগর নাগমের ১১ নং জোনের ১৪৯ ও ১৫২ নং ওয়ার্ডের অন্তর্ভুক্ত হয়৷

## ইতিহাস
দ্বিতীয় বিশ্বযুদ্ধ চলাকালীন বলসরবক্কমে প্রথম পরিকল্পিত আবাসিক উপনীবেশ তৈরির পরিকল্পনা গ্রহণ করা হয়৷ এর পূর্বে এটি মাদ্রাজ প্রেসিডেন্সির চিঙ্গলপৎ জেলার সঈদাপেট তালুকের একটি ছোট গ্রাম ছিল৷ দুর্গম হওয়ার কারণে ১৯৮০ অবধি এখানে ধীরগতিতে উন্নতি সাধন হতে থাকে৷ আর্কট রোডের প্রান্তবর্তী হওয়ার তৎপরবর্তীকালে উন্নয়নে গতি আসে৷
## ভূগোল
বলসরবক্কম লোকালয়কে কেন্দ্র করে রয়েছে আলবক্কম, রামাপুরম, পোরূর ও আলোয়ারতিরুনগর৷

## জনতত্ত্ব

২০১১ খ্রিস্টাব্দে ভারতের জনগণনা অনুসারে বলসরবক্কমে জনসংখ্যা ছিল ৪৭,৩৭৮ জন৷ প্রতি হাজার পুরুষে নারী ১০০৪ জন৷ ছয় বছর অনূর্ধ্ব শিশু সংখ্যা ৪,৬৯৬ জন, যার মধ্যে শিশুপুত্র ২,৪৩৯ ও শিশুকন্যা ২,২৫৭ জন৷ তফসিলি জাতি ও তফসিলি উপজাতি সংখ্যার অনুপাত মোট জনসংখ্যাহ ৭.০১ ও ০.০৯ শতাংশ৷ বলসরবক্কমের সাক্ষরতার হার ৮৬.৩৯ শতাংশ৷ পুরসভায় মোট পরিবার সংখ্যা ১২,২৭৮টি৷ মোট শ্রমজীবীর সংখ্যা ১৮,৪৮৫ জন, যার মধ্যে কৃষক ১১৭ জন, মূল কৃষিজীবী ৭৫ জন গৃহস্থলী সংক্রান্ত শ্রমজীবী ৩৩৮ জন, অন্যান্য শ্রমজীবী ১৬,৩৭৯ জন। মোট প্রান্তিক শ্রমজীবী সংখ্যা ১,৫৭৬ জন, যার মধ্যে প্রান্তিক কৃষক ২৯ জন, প্রান্তিক কৃষিজীবী ১৪ জন, প্রান্তিক গৃহস্থলী সংক্রান্ত শ্রমজীবী ৫৮ জন, অন্যান্য প্রান্তিক শ্রমজীবী ১,৪৭৫ জন।

## তথ্যসূত্র

বিষয়শ্রেণী:তামিলনাড়ুর শহর ও নগর
বিষয়শ্রেণী:চেন্নাইয়ের শহরতলি
মুঘলীবক্কম

**মুঘলীবক্কম** দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল৷ মাউন্ট-পুন্তমল্লী সড়কের ওপর চেন্নাই সেন্ট্রাল থেকে ১৬ কিলোমিটার দক্ষিণ-পশ্চিম দিকে অবস্থিত৷ এই লোকালয়ের চতুর্দিকে রয়েছে পোরূর, মীনমবক্কম, রামাপুরম, মৌলিবক্কম, মনবক্কম ও কোলবক্কম৷ চেন্নাই আন্তর্জাতিক বিমানবন্দর রয়েছে পার্শ্ববর্তী মীনমবক্কমে৷ ৬ কিলোমিটার দূরত্বে রয়েছে নিকটতম গিণ্ডি রেলওয়ে স্টেশন৷ দুই কিলোমিটার দূরত্বে রয়েছে পোরূর জংশন ও পাঁচ কিলোমিটারের মধ্যে রয়েছে কাতিপারা জংশন৷

মুঘলীবক্কমের স্থানীয় উচ্চারণ মুগলিবাক্কম বা মুগলিভাগম৷ এই শব্দে উৎস নিয়ে মত বিরোধ থাকলেও সর্বাধিক প্রচলিত মতবাদ অনুসারে মুঘলদের থেকে এই নামটি এসে থাকতে পারে৷ সপ্তদশ শতাব্দীর শেষার্ধে ও অষ্টাদশ শতাব্দীতে নিকটস্থ পুন্তমল্লীতে মুঘলদের গড় ছিল৷

প্রতিবছর পোরূর হ্রদের জমা জল থেকে মুঘলীবক্কম ও মনবক্কম প্লাবিত হয়৷ রেসিডেন্ট ওয়েল ফেয়ার এসোসিয়েশন হ্রদ থেকে মৌলিবক্কম, মুঘলীবক্কম, মাধনগর, রাজেশ্বরী এভিনিউ ও মহালক্ষ্মনগর হয়ে মনবক্কম খাল অবধি একটি নিকাশি নিরামাণের প্রস্তাব দেয়৷ এই খাল পূর্বে ৪০ ফুট প্রস্থবিশিষ্ট ছিল ও পোরূর হ্রদের অতিরিক্ত জল আদিয়ার নদীতে নিকাশিত করত৷ কিন্তু বর্তমানে এই খাল সংকীর্ণ হওয়ায় সমস্যা দেখা গিয়েছে৷

## তথ্যসূত্র

বিষয়শ্রেণী:তামিলনাড়ুর শহর ও নগর
বিষয়শ্রেণী:চেন্নাইয়ের শহরতলি
ডিম্বকমূল

**ডিম্বকমূল** (  ; থেকে গ্রিক  "শিলাবৃষ্টি"; বহুবচন *chalazas* বা *chalazae,*  ) পাখি এবং সরীসৃপের ডিমের ভিতরের কাঠামো  এবং উদ্ভিদ ডিম্বকের অংশ। এটি বৃহৎ কাঠামোর মধ্যে কুসুম বা নিউসেলাসকে ধরে রাখে।

## প্রাণীদের মধ্যে
থাম্ব|একটি মুরগির ডিমের অভ্যন্তরীণ অংশ যাতে ডিম্বকমূল  পরিষ্কারভাবে দৃশ্যমান।
বেশিরভাগ পাখির ডিম (সরীসৃপ নয়) মধ্যে, ডিম্বকমূল টিস্যুর দুটি সর্পিল ব্যান্ড যা সাদা (অ্যালবুমিন) মাঝখানে কুসুম ধরে  রাখে। ডিম্বকমূলের কাজ হচ্ছে কুসুমকে ধরে রাখা। বেকিংয়ের সময়, ডিম্বকমূল মাঝেমধ্যে একটি অভিন্ন গঠন নিশ্চিত করার জন্য অপসারণ করা হয়।

## উদ্ভিদ
উদ্ভিদের ডিম্বকে, ডিম্বকমূলটি  ডিম্বকরন্ধ্রের  বিপরীতে অবস্থিত। এটি সেই টিস্যু যেখানে বহিঃআবরণ  এবং নিউসেলাস পরস্পর যুক্ত হয়। উদ্ভিদ থেকে পুষ্টি উপাদান ডিম্বকনাড়ী  এবং বাইরের আবরণের  ভাস্কুলার টিস্যুর মাধ্যমে ডিম্বকমূলের মাধ্যমে নিউসেলাসের মধ্যে ভ্রমণ করে। একটি সপুষ্পক ফুল গাছে ডিম্বকের ভিতরে ভ্রূণথলি বিকাশের সময়, ডিম্বকমূল প্রান্তের তিনটি কোষ *প্রতিপাদ কোষে* পরিণত হয়।
### ডিম্বকমূলীয় প্রবেশগামিতা
বেশিরভাগ সুপুষ্পক উদ্ভিদে, পরাগ টিউব নিষিক্তকরণের জন্য (পরোগ্যামি) জন্য  ডিম্বকের ডিম্বকরন্ধ্রের মাধ্যমে  ডিম্বকে  প্রবেশ করে। ডিম্বকমূলীয় নিষিক্তকরণে, পরাগটিউবগুলি ডিম্বকরন্ধ্রের পরিবর্তে ডিম্বকমূলের মধ্য দিয়ে ডিম্বকে প্রবেশ করে।   ডিম্বকমূলীয় প্রবেশগামিতা(*চালজোগ্যামি*) প্রথম মেলকিউর ট্রিউব কর্তৃক ক্যাসুয়ারিনাসি পরিবারের একচ্ছত্র উদ্ভিদ প্রজাতিতে আবিষ্কৃত হয়, কিন্তু তারপর থেকে অন্যদের মধ্যেও দেখা যায়।উদাহরণস্বরূপঃ পেস্তা এবং আখরোটে।

## তথ্যসূত্র

বিষয়শ্রেণী:পরাগায়ন
বিষয়শ্রেণী:উদ্ভিদের শরীরস্থান
বিষয়শ্রেণী:উদ্ভিদ অঙ্গসংস্থানবিদ্যা
নাকাশীপাড়া

** নাকাশিপাড়া** ভারতএর পশ্চিমবঙ্গ রাজ্যে  নদিয়া জেলার কৃষ্ণনগর সদর মহকুমার  নাকাশিপাড়া (সমষ্টি উন্নয়ন ব্লক)এর  একটি গ্রাম।

## ভূগোল

## অবস্থান

নাকাশিপাড়া অবস্থান  ।

নদীয়া জেলা বেশিরভাগ অংশে হুগলি নদী এর পূর্বে অবস্থিত পলল সমভূমি, যা স্থানীয়ভাবে ভাগীরথী নামে পরিচিত। জলাঙ্গী, চূর্ণী এবং ইছামতীর মতো বিতরণকারীরা পলল সমভূমিগুলি কেটে ফেলেছে। এই নদীগুলি রঞ্জিত হয়ে যাওয়ার সাথে সাথে বন্যা একটি পুনরাবৃত্তি বৈশিষ্ট্য। 

কৃষ্ণনগর সদর মহকুমা, মানচিত্রে উপস্থাপিত, পশ্চিমে ভাগীরথী রয়েছে, পূর্ব বর্ধমান জেলা ভাগীরথী নদীর তীরে বরাবর দীর্ঘ প্রসারিত অনেকগুলি জলাবদ্ধতা রয়েছে। ভাগীরথী এবং জলঙ্গী এর মধ্যবর্তী অঞ্চলটি মহকুমার মধ্য দিয়ে প্রবাহিত হয়েছে, এটি কালেন্তর নামে পরিচিত, এটি কালো মাটির মাটির নিচু পথ tract মহকুমার একটি বড় অংশ কৃষ্ণনগর-শান্তিপুর সমভূমি গঠন করে, যা জেলার কেন্দ্রীয় অংশ দখল করে থাকে। জালঙ্গী মহকুমার মধ্য দিয়ে প্রবাহিত হওয়ার পরে ডানদিকে ঘুরে ভাগীরথীতে যোগ দেয়। দক্ষিণ-পূর্বে, চূর্ণী কৃষ্ণনগর-সান্তিপুর সমতলকে রানাঘাট-চাকদহ সমভূমি থেকে পৃথক করে। পূর্ব বাংলাদেশ এর সাথে সীমানা গঠন করে।

## থানা
নকশিপাড়া থানার সীমানা নাকাশিপাড়া (সমষ্টি উন্নয়ন ব্লক) এর এখতিয়ার রয়েছে।
## তথ্যসূত্র

বিষয়শ্রেণী:নদিয়া জেলার গ্রাম
চন্দ্রবর্মণ

**চন্দ্রবর্মণ** (খ্রিস্টীয় চতুর্থ শতাব্দী) ছিলেন প্রাচীন বঙ্গের পুষ্করণা রাজ্যের একজন রাজা। এই রাজ্যটি অধুনা পশ্চিমবঙ্গের বাঁকুড়া জেলা থেকে বাংলাদেশের ফরিদপুর জেলা পর্যন্ত ভূখণ্ড জুড়ে বিস্তৃত ছিল। গুপ্ত সাম্রাজ্যের উত্থানের অব্যবহিত পূর্বে এই রাজ্যটি স্থাপিত হয়েছিল এবং এটি পূর্ববঙ্গের (অধুনা বাংলাদেশ) সমতট রাজ্যের পশ্চিমে অবস্থিত ছিল।

চন্দ্রবর্মণ ছিলেন রাজা সিংহবর্মণের পুত্র। তিনি তাঁর রাজ্য পূর্ব দিকে অধুনা বাংলাদেশের ফরিদপুর জেলা পর্যন্ত বিস্তৃত করেন। ৩১৫ খ্রিস্টাব্দে চন্দ্রবর্মণ প্রাচীন চন্দ্রদ্বীপের সমুদ্রবন্দর ও শাসনকেন্দ্র নব্যাবকাশিকার অঞ্চল জয় করে ৩০ ফুট উঁচু একটি মাটির দুর্গ (“কোট”) নির্মাণ করেন। এই দুর্গপ্রাচীরের দৈর্ঘ্য পূর্ব-পশ্চিমে ছিল ৪.৪৫ কিলোমিটার ও উত্তর-দক্ষিণে ছিল ৩ কিলোমিটার। দুর্গটি পরিচিত ছিল “চন্দ্রবর্মণ কোট” নামে এবং দুর্গপ্রাচীরের রক্ষকদের বলা হত “কোটপাল”। অধুনা বাংলাদেশের গোপালগঞ্জ জেলার অন্তর্গত কোটালীপাড়া শহরটির নামের উৎপত্তি ঘটে এই “কোট” বা “কোটপালে”র নামানুসারে।

গুপ্ত সম্রাট সমুদ্রগুপ্তের এলাহাবাদ প্রশস্তি অনুযায়ী, সমুদ্রগুপ্ত চন্দ্রবর্মণকে পরাজিত করেছিলেন এবং তারপরেই এই অঞ্চল গুপ্ত সাম্রাজ্যের অন্তর্ভুক্ত হয়েছিল:

অপরপক্ষে মালোয়ার মন্দসাউরে প্রাপ্ত শিলালিপিতেও চন্দ্রবর্মণের নাম পাওয়া যায়।

চন্দ্রবর্মণের পরাজয় বাংলায় গুপ্ত সার্বভৌমত্বের পথ সুগম করে।

## তথ্যসূত্র

বিষয়শ্রেণী:চতুর্থ শতাব্দীর ভারতীয় রাজা
বিষয়শ্রেণী:বাঁকুড়া জেলার ইতিহাস
বিষয়শ্রেণী:পশ্চিমবঙ্গের ইতিহাস
বিষয়শ্রেণী:বাংলাদেশের ইতিহাস
মুজামুল কবির

***আল মুজামুল কবির*** (; ইংরেজি:*Al-Mu'jam al-Kabir*) হল হাদিসের একটি সুপরিচিত সংকলন গ্রন্থ যা প্রসিদ্ধ মুহাদ্দিস ইমাম তাবারানি (৮৭৪-৯৭১ খ্রি:, ২৬০-৩৬০ হি:) প্রণীত । এটি 'মুজামু আল-তাবারানি' নামে তার তিনটি সিরিজের একটি । সিরিজের অন্য দুটি গ্রন্থ হল *[[মুজামুল আওসাত|আল মুজামুল আওসাত]]* ও *আল মুজামুস সাগির* ।

## বর্ণনা
এটি বৃহত্তর হাদিস সংকলনগুলির মধ্যে একটি । এতে মাকতাবা শামিলা অনুসারে প্রায় ষোল হাজার (১৬০০০) হাদিস অন্তর্ভুক্ত রয়েছে ।

## প্রকাশনা
গ্রন্থটি বিশ্বের বিভিন্ন প্রকাশনী প্রতিষ্ঠান বিভিন্ন ভাষায় প্রকাশ করেছে: 
*  *মুজামুল কবির* (১১ খন্ড) المعجم الكبير, প্রকাশনায়: ডি.কে.আই, বৈরুত, ২০০৭
* *মুজামুল কবির* (১১ খন্ড) কৃত - তাবারানি, সুলাইমান ইবনে আহমাদ , প্রকাশনায়: বৈরুত : দারু ইহইয়া আল-তুরাস আল-আরাবি লিল তিবাআহ ওয়াল নাশর ওয়াত তাওজিহ, ২০০৯.
* *আল-মুজামুল কবির* আরবি - ঊর্দু (১২ খণ্ডে পুরো সেট), প্রকাশনায়: নুন, দারুসসালাম

## আরও দেখুন
* সুন্নি গ্রন্থের তালিকা
* সহীহ বুখারী
* সহীহ মুসলিম
* সুনান-এ-ইবনে মাজাহ
* সুনানে আবু দাঊদ 
* সুনান আল-তিরমিজী
* সুনানে নাসাই

## তথ্যসূত্র

বিষয়শ্রেণী:সুন্নি সাহিত্য
বিষয়শ্রেণী:হাদিস সংকলন
বিষয়শ্রেণী:হাদিস
বিষয়শ্রেণী:৯ম শতাব্দীর আরবি ভাষার বই
বিষয়শ্রেণী:১০ম শতাব্দীর আরবি ভাষার বই
বিষয়শ্রেণী:সুন্নি হাদিস সংকলন
ধলাগলা সুইবাতাসি

**ধলাগলা সুইবাতাসি** অ্যাপোডিডি বর্গের পাখি। এটি ঘণ্টায় প্রায় ১৭০ কি.মি পর্যন্ত উড়তে পারে। বাতাসি পাখির মধ্যে এ প্রজাতি সবচেয়ে বড়।

তারা পাহাড় বা ফাঁকা গাছে পাথরের খাঁড়িতে তাদের বাসা তৈরি করে। তারা বেশিরভাগ সময় মাটিতে বসে থাকে। বাতাসে উড়ে থাকতে পছন্দ করে না। তারা পোকামাকড়, মাছি, মৌমাছি এবং গুবরে পোকা, উড়ন্ত পোকামাকড় খায়।
## বিস্তৃতি
ধলাগলা সুইবাতাসি একটি পরিযায়ী পাখি। মধ্য এশিয়া এবং দক্ষিণ সাইবেরিয়ায় প্রজনন হয়। শীতকালে ভারতীয় উপমহাদেশ, দক্ষিণ-পূর্ব এশিয়া এবং অস্ট্রেলিয়ায় চলে আসে। এ পাখিটি পশ্চিম ইউরোপ এবং নরওয়ে, সুইডেন এবং গ্রেট ব্রিটেনে খুব কমই দেখা যায়।২০১৩ সালের জুন মাসে ২২ বছর পর গ্রেট ব্রিটেনে এ পাখিটি দেখা যায়। এটি পরে একটি বায়ুকলে  উড়ে মারা যায়।এর মৃতদেহ বর্তমানে একটি জাদুঘরে সংরক্ষিত আছে।
## বিবরণ
ধলাগলা সুইবাতাসির পাখা  প্রায় ২০ সেমি লম্বা হয়। এ পাখির ওজন ১১০ থেকে ১২০ গ্রাম এর মধ্যে হয়। পাখিটি দেখতে  ধূসর-বাদামী বর্ণের হয়। গলার রং সাদা।লেজের রং সাদা-কালো।

## আরও দেখুন
* উড্ডয়ন দ্রুততা অনুযায়ী পাখির তালিকা

## তথ্যসূত্র

## বহিঃসংযোগ

*

বিষয়শ্রেণী:জাপানের পাখি
বিষয়শ্রেণী:কোরিয়ার পাখি
বিষয়শ্রেণী:মঙ্গোলিয়ার পাখি
বিষয়শ্রেণী:আইইউসিএন লাল তালিকার ন্যূনতম উদ্বেগজনক প্রজাতি
বিষয়শ্রেণী:হিমালয়ের পাখি
বিষয়শ্রেণী:তিব্বতের পাখি
বিষয়শ্রেণী:১৮০১-এ বর্ণিত পাখি
আমস্টারডাম জাদুঘর

**আমস্টারডাম জাদুঘর**, যা ২০১২ সাল অবধি **আমস্টারডামের ইতিহাসবিদ যাদুঘর** নামে পরিচিত ছিলো, এটি মূলত আমস্টারডামের ইতিহাস সম্পর্কে একটি সংগ্রহশালা । ১৯৭৫ সাল থেকে, এটি কালভেরস্র্যাট এবং নিউওজিজিডিস ভুরবার্গওয়ালের মধ্যবর্তী শহরে এতিমখানায় অবস্থিত।

## ইতিহাস
জাদুঘরটি চালু হয়েছিল ১৯২৬ সালে ওয়াগে, যা ১৫ শতাব্দীর আমস্টারডামের শহর গেটগুলির একটি। এটি ১৯৭৫ সাল থেকে একটি প্রাক্তন মঠে  অবস্থিত, যা ১৯৮১ সাল থেকে আমস্টারডামের পৌরসঙ্ঘশাসিত এতিমখানা হিসাবে ব্যবহৃত হওয়া শুরু হয়। ভবনটি হ্যান্ড্রিক এবং তার পুত্র পিটার ডি কিজার দ্বারা সম্প্রসারিত হয়েছিল,এরপর জ্যাকব ভ্যান ক্যাম্পেন ১৬৩৪ সালে পুনর্নির্মাণ করেছিলেন। এতিমখানাটি ১৯৬০ সাল পর্যন্ত এই ভবনে পরিচালিত হয়েছিল। 

## সংগ্রহ
মধ্যযুগ থেকে বর্তমান সময় পর্যন্ত আমস্টারডামের ইতিহাস সম্পর্কিত বিভিন্ন দলিল যাদুঘরে প্রদর্শিত হয়। অনাথ আশ্রমের অনেকগুলি গৃহসজ্জার সামগ্রী প্রদর্শন করা হয়, যেমন আমস্টারডামের প্রাক্তন শাসন গৃহ "রাস্প হাউস" -এর সাথে সম্পর্কিত নিদর্শনগুলি যেখানে বন্দীদের  করতাল তৈরির জন্য কাঠ কাটতে বাধ্য করা হয়েছিল। ২০১১ সালের হিসাবে, যাদুঘরটি বিভিন্ন ভবন এবং সংরক্ষণাগার স্থানগুলিতে রাখা ৭০০০০ বস্তু নিয়ন্ত্রণ করে । এর মধ্যে আনুমানিক২৫০০০ এর ছবি তোলা হয়েছে এবং ইন্টারনেটে মানুষজনের কাছে লভ্য।


Amsterdams Historisch Museum.jpg|জাদুঘরের প্রবেশপথের উপরে আমস্টারডামের অস্ত্রের কোট।
Abraham de Vries - regents of the city orphanage in Amsterdam.jpg|পুরাতন শহর এতিমখানার রিজেন্টস, আব্রাহাম ডি ভ্রিজের চিত্রকর্মটি এখনও রিজেন্টের ঘরের দেয়ালে দেখা যায় যেখানে এটি ১৬৩৩ খ্রিস্টাব্দে ইনস্টল করা হয়েছিল।
Amsterdam Museum.JPG|আমস্টারডাম যাদুঘরের একটি আধুনিক গ্যালারী।
 

## তথ্যসূত্র

## বহিঃসংযোগ

* আমস্টারডাম জাদুঘর 


বিষয়শ্রেণী:ওয়েব আর্কাইভ টেমপ্লেটে ওয়েব্যাক সংযোগ
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:নেদারল্যান্ডসের স্থানীয় জাদুঘর
বিষয়শ্রেণী:আমস্টারডামের ইতিহাস
বিষয়শ্রেণী:১৯৭৫-এ প্রতিষ্ঠিত জাদুঘর
বিষয়শ্রেণী:আমস্টারডামের জাদুঘর
উন্নয়ন ও শান্তির জন্য আন্তর্জাতিক ক্রীড়া দিবস

থাম্ব|আধুনিক যুগের প্রথম অলিম্পিক গেম
**উন্নয়ন ও শান্তির জন্য আন্তর্জাতিক ক্রীড়া দিবস** (আইডিএসডিপি) হলো সামাজিক পরিবর্তন আনতে , সম্প্রদায় বিকাশ ঘটাতে এবং শান্তি ও  সহযোগিতা বৃদ্ধিতে খেলাধুলার ক্ষমতার বার্ষিক উদ্‌যাপন ।

২০১৩ সালের ২৩ আগস্ট জাতিসংঘের সাধারণ অধিবেশনে আন্তর্জাতিক অলিম্পিক কমিটির প্রস্তাবে সায় দিয়ে ৬ এপ্রিল কে আন্তর্জাতিক ক্রীড়া দিবস ঘোষণা করে। সেই ঘোষণা অনুসারে  ২০১৪ সাল থেকে বিশ্ব জুডে জাতিসংঘ স্বীকৃত অন্যান্য দিবসের মতো আন্তর্জাতিক ক্রীড়া দিবস উদযাপিত হচ্ছে।

উল্লেখ্য, ১৮৯৬ সালের এই তারিখে গ্রীসের অ্যাথেন্সে আধুনিক যুগের প্রথম অলিম্পিক গেমগুলির উদ্বোধনের স্মরণে স্থির করা হয়।.

## উদ্‌যাপন
২০১৩ সালের ২৩ আগস্ট জাতিসংঘের সাধারণ পরিষদ  রেজোলিউশন- ৬৭/২৬৬ অনুযায়ী ৬ এপ্রিল “উন্নয়ন ও শান্তির জন্য আন্তর্জাতিক ক্রীড়া দিবস” হিসাবে ঘোষণার সিদ্ধান্ত নেয়। এর স্মরণে জাতিসংঘ "রাষ্ট্রসমূহকে, জাতিসংঘের সিস্টেমকে এবং বিশেষত 'স্পোর্টস ফর ডেভেলপমেন্ট অ্যান্ড পিস' সম্পর্কিত জাতিসংঘের কার্যালয়, আনুষঙ্গিক আন্তর্জাতিক সংস্থা এবং আন্তর্জাতিক, আঞ্চলিক ও জাতীয় ক্রীড়া সংস্থাগুলিকে, বেসরকারী সংস্থাসমূহ সহ সুশীল সমাজকে, বেসরকারী ক্ষেত্রের অন্যান্য সংশ্লিষ্ট সহযোগীদের সহযোগিতা,  উদ্‌যাপন ও চেতনা বৃদ্ধির জন্য কার্যকরী ভূমিকায়  অংশগ্রহণের আমন্ত্রণ জানায় যাতে “উন্নয়ন ও শান্তির জন্য আন্তর্জাতিক ক্রীড়া দিবস”  উদ্‌যাপনে সচেতনতা বৃদ্ধি হয়।

## তথ্যসূত্র

বিষয়শ্রেণী:ক্রীড়া সংস্কৃতি
বিষয়শ্রেণী:ধর্মনিরপেক্ষ ছুটির দিন
বিষয়শ্রেণী:জাতিসংঘের দিবস
ওয়াসিম আহমেদ

**ওয়াসিম আহমেদ** (জন্ম: ২৪ ডিসেম্বর ১৯৯২) একজন পাকিস্তানি ক্রিকেটার ।  তিনি ২০১৬-১৭ কায়েদ-ই-আজম ট্রফিতে করাচি ব্লুজ এর হয়ে প্রথম শ্রেণির ক্রিকেটে অভিষিক্ত হন। 

## তথ্যসূত্র

## বহিঃসংযোগ

* 

বিষয়শ্রেণী:১৯৯২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পাকিস্তানি ক্রিকেটার
বিষয়শ্রেণী:করাচি ব্লুজের ক্রিকেটার
বিষয়শ্রেণী:করাচি থেকে আগত ক্রিকেটার
বিষয়শ্রেণী:২১শ_শতাব্দীর_পাকিস্তানি_পুরুষ_ক্রীড়াবিদ
মুজামুল আওসাত

***আল-মুজামুল আওসাত***  (;ইংরেজি:*Al-Muzamul Awsat*), হাদিস বর্ণনাকারী মহান ইমাম আত-তাবারানি (৮৭৪-৯৭১ খ্রি:, ২৬০–৩৬০ হি:) রচিত একটি বিখ্যাত হাদিস গ্রন্থ ।

## বর্ণনা
এতে মাকতাবা শামিলা অনুসারে প্রায় সাড়ে নয় হাজার (৯৫০০) হাদিস রয়েছে । এটি হাদিসের অন্যতম প্রধান গ্রন্থ যা ইমাম আত-তাবারানি রচিত তার অন্যান্য মুজাম গ্রন্থের ধারাবাহিক পাশে রচিত । গ্রন্থটিতে সহিহ (বিশুদ্ধ সনদ সংবলিত), দাইফ (দুর্বল সনদ সংবলিত) এবং মাওদো (বানানো) বর্ণনা রয়েছে । 

## প্রকাশনা
গ্রন্থটি বিশ্বের বিভিন্ন প্রকাশনী প্রতিষ্ঠান বিভিন্ন ভাষায় প্রকাশ করেছে:

*   *আল-মুজামুল আওসাত* 
*  *আল-মুজামুল আওসাত লিত-তাবারানি  (৭ম খন্ড) المعجم الأوسط للطبراني: প্রকাশনায়: ডি.কে.আই, বৈরুত, ২০১২ (বৈরুত, লেবানন)
*   *আল-মুজামুল আওসাত''  আরবি - উর্দু (৭ম খন্ড, পুরো সেট). কৃত - ইমাম তাবারানি: প্রকাশনায়: নুন, দারুসসালাম

## আরও দেখুন
* সুন্নি গ্রন্থের তালিকা
* সহীহ বুখারী
* সহীহ মুসলিম
* সুনান-এ-ইবনে মাজাহ
* সুনানে আবু দাঊদ 
* সুনান আল-তিরমিজী
* সুনানে নাসাই
* মুজামুল কবির

## তথ্যসূত্র

বিষয়শ্রেণী:সুন্নি সাহিত্য
বিষয়শ্রেণী:হাদিস সংকলন
বিষয়শ্রেণী:হাদিস
বিষয়শ্রেণী:৯ম শতাব্দীর আরবি ভাষার বই
বিষয়শ্রেণী:১০ম শতাব্দীর আরবি ভাষার বই
বিষয়শ্রেণী:সুন্নি হাদিস সংকলন
বুবাকারি সুমারে

**বুবাকারি সুমারে** (; জন্ম: ২৭ ফেব্রুয়ারি ১৯৯৯) হলেন একজন ফরাসি পেশাদার ফুটবল খেলোয়াড়। তিনি বর্তমানে ফ্রান্সের পেশাদার ফুটবল লিগের শীর্ষ স্তর লিগ ১-এর ক্লাব লিল এবং ফ্রান্স অনূর্ধ্ব-২১ দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলে থাকেন।

২০০৬–০৭ মৌসুমে, ফরাসি ফুটবল ক্লাব প্যারিসের যুব পর্যায়ের হয়ে খেলার মাধ্যমে সুমারে ফুটবল জগতে প্রবেশ করেছেন এবং পরবর্তীকালে পারি সাঁ-জেরমাঁর যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৬–১৭ মৌসুমে, ফরাসি ক্লাব পারি সাঁ-জেরমাঁ বি-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন; পারি সাঁ-জেরমাঁ বি-এর হয়ে তিনি ৮ ম্যাচে অংশগ্রহণ করেছেন। অতঃপর ২০১৭–১৮ মৌসুমে তিনি লিল ২-এ যোগদান করেছেন। ২০১৭–১৮ মৌসুমেই, তিনি লিলের মূল দলে অন্তর্ভুক্ত হয়েছেন।

২০১৪ সালে, সুমারে ফ্রান্স অনূর্ধ্ব-১৬ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন। দলগতভাবে, সুমারে এপর্যন্ত ১টি শিরোপা জয়লাভ করেছেন, যা তিনি পারি সাঁ-জেরমাঁ বি-এর হয়ে জয়লাভ করেছেন।

## প্রারম্ভিক জীবন
বুবাকারি সুমারে ১৯৯৯ সালের ২৭শে ফেব্রুয়ারি তারিখে ফ্রান্সের নোয়াসি-লে-সেকে জন্মগ্রহণ করেছেন এবং সেখানেই তার শৈশব অতিবাহিত করেছেন। তিনি সেনেগালীয় বংশোদ্ভূত।

## আন্তর্জাতিক ফুটবল
সুমারে ফ্রান্স অনূর্ধ্ব-১৬, ফ্রান্স অনূর্ধ্ব-১৭, ফ্রান্স অনূর্ধ্ব-১৮, ফ্রান্স অনূর্ধ্ব-১৯, ফ্রান্স অনূর্ধ্ব-২০ এবং ফ্রান্স অনূর্ধ্ব-২১ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ২০১৪ সালের ২৮শে অক্টোবর তারিখে তিনি বেলজিয়াম অনূর্ধ্ব-১৬ দলের বিরুদ্ধে ম্যাচে ফ্রান্স অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। ২০১৮ সালে তিনি ফ্রান্স অনূর্ধ্ব-১৯ দলের হয়ে ২০১৮ উয়েফা ইউরোপীয় অনূর্ধ্ব-১৯ চ্যাম্পিয়নশিপে অংশগ্রহণ করেছেন, তবে সেমি-ফাইনালে তার দল ইতালি অনূর্ধ্ব-১৯ দলের কাছে ২–০ গোলের ব্যবধানে পরাজিত হয়েছিল; উক্ত প্রতিযোগিতায় তিনি ৩ ম্যাচে অংশগ্রহণ করেছেন। তিনি ফ্রান্স অনূর্ধ্ব-২০ দলের হয়ে ২০১৯ ফিফা অনূর্ধ্ব-২০ বিশ্বকাপে অংশগ্রহণ করেছেন, তবে ১৬ দলের পর্বে তার দল মার্কিন যুক্তরাষ্ট্র অনূর্ধ্ব-১৮ দলের কাছে ৩–২ গোলের ব্যবধানে পরাজিত হয়ে উক্ত প্রতিযোগিতা হয়ে বিদায় নিয়েছিল; উক্ত প্রতিযোগিতায় তিনি মাত্র ১টি ম্যাচে অংশগ্রহণ করেছিলেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের ফ্রান্স অনূর্ধ্ব-২১ দলে স্থান পেয়েছেন।

## তথ্যসূত্র

## বহিঃসংযোগ
* 
* 
* 
* 
* 
* 
* 

বিষয়শ্রেণী:১৯৯৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:লিল ওলাঁপিক স্পোর্টিং ক্লাবের খেলোয়াড়
বিষয়শ্রেণী:পারি সাঁ-জেরমাঁর ফুটবলার
বিষয়শ্রেণী:লিগ ১-এর খেলোয়াড়
বিষয়শ্রেণী:পারি ফুটবল ক্লাবের খেলোয়াড়
বিষয়শ্রেণী:ফ্রান্সের অনূর্ধ্ব-২১ আন্তর্জাতিক ফুটবলার
বিষয়শ্রেণী:ফরাসি জাতীয় চ্যাম্পিয়নশিপ ২-এর খেলোয়াড়
বিষয়শ্রেণী:কৃষ্ণাঙ্গ ফরাসি ক্রীড়াবিদ
বিষয়শ্রেণী:ফ্রান্সের আন্তর্জাতিক যুব ফুটবলার
বিষয়শ্রেণী:লেস্টার সিটি ফুটবল ক্লাবের খেলোয়াড়
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:ইংল্যান্ডে ফরাসি প্রবাসী ক্রীড়াবিদ
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:২১শ শতাব্দীর ফরাসি পুরুষ ক্রীড়াবিদ
বিষয়শ্রেণী:ফরাসি পুরুষ ফুটবলার
বিষয়শ্রেণী:ইংল্যান্ডে প্রবাসী পুরুষ ফুটবলার
বিষয়শ্রেণী:ফরাসি প্রবাসী পুরুষ ফুটবলার
বীরতারা ইউনিয়ন

**বীরতারা ইউনিয়ন** নামে বাংলাদেশে মোট ২টি ইউনিয়ন রয়েছে। যথা:
* বীরতারা ইউনিয়ন, ধনবাড়ী; (টাঙ্গাইল জেলা)
* বীরতারা ইউনিয়ন, শ্রীনগর; (মুন্সীগঞ্জ জেলা)